Интернет магазин

Интернет (онлайн, електронен, виртуален) магазин е магазин, изграден с набор от компютърни програми (софтуер), регистриран и достъпен на собствен уникален адрес в интернет, чрез който търговците предлагат на потенциални потребители стоки и услуги от разстояние, извършват възмездно електронна търговия с тях, доставят избраните стоки и изпълняват избраните услуги, като в замяна получават заплащане по законно утвърдени начини. Определението е съставено въз основа на различните разбирания и елементи, включени в тях според българските закони: ЗДДС , ЗЕТ ЗМДТ ЗДДФЛ. Интернет магазин е термин и съставна част от системата за електронна търговия на онлайн продажби на дребно."
С все по-мащабното навлизане на интернета в света на хората неизменно се появяват нови неща, които улесняват живота на обикновените потребители. Сред тях е и пазаруването в интернет, което спестява много време на обикаляне и търсене по магазините, спестява пари, а закупените стоки са доставяни до вратата на получателя.
През 1990 година Тим Бърнърс-Лий създава първия уеб сървър и браузър. През 1991 година интернетът вече е свободно достъпен и за обикновения потребител. През 1994 година се появяват средства за онлайн разплащане и банкиране, а Netscape представят SSL криптиране на данни за осъществяване на сигурна интернет връзка. През същата година от Pizza Hut предлагат нов начин за купуване на пица – онлайн, а от немската компания Intershop представят първата система за онлайн пазаруване. През 1995 година е създаден Amazon, а през 1996 г. се появява eBay.
Интернет магазините са уеб сайтове, от които потребителят може да закупи определена стока. В магазинът се предоставят различни видове електронни начини на плащане, а закупената стока се изпраща на потребителят чрез куриерски фирми или по пощата. Интернет магазинът може да не държи на склад продуктите, които предлага, а да ги набавя от доставчиците, с които работи, едва след като получи съответна поръчка от клиент.
Съществуват много различни видове интернет магазини. Едни от най-разпространите са специализираните. В тях даден търговец предлага определена стока (стоки) от дадена област. Производител на парфюми предлага в своята страница стоката, произвеждана от него или търговец на парфюми предлага своя асортимент.
Интернет книжарница е виртуална книжарница, вид интернет магазин, който предлага книги и други книжарски стоки на различни издателства, производители и вносители.
Интернет хипермаркетите предлагат десетки хиляди видове стоки, като потребителят може да намери техника, козметика, играчки, приспособления за градината, асортименти за колата и други продукти..
Разновидност на интернет магазините са интернет моловете. В тези интернет магазини всеки търговец, който се регистрира в системата, може да предложи на пазара своя собствена стока. Така потребителят осъществява връзка директно с търговците или производителите и може да купува от първоизточника, а от своя страна, производителите и търговците спестяват много от изработката и поддръжката на свои собствени интернет магазини.
Разпространен вид на онлайн магазините са аукционните сайтове. В тях всеки може да купува и продава каквото си пожелае, независимо дали е ново или употребявано. Характерна черта при този тип онлайн магазини е, че освен да се закупи дадена стока веднага, може да се наддава за нея, като печели този, дал най-много.
В онлайн магазините за поръчка на храна може да се намери най-близкия ресторант до адреса на посетителя и да се поръчва директно храна за вкъщи, разглеждайки менютата онлайн. Подобен тип магазини навлизат все повече и повече из интернет пространството. В България вече има и онлайн супермаркети за хранителни стоки и стоки за бита, които осигуряват доставка на продуктите до дома на клиентите за изключително кратко време. Това е голямо удобство в двадесет и първи век, когато хората са толкова заети и стресирани.
Безопасността е свързана със защитата на потребителските данни при пазаруване. Повечето онлайн магазини разполагат със защитени връзки при пазаруването, които предпазват данните на потребителят и те не могат да бъдат откраднати. Този вид връзки се осъществяват с помощта на SSL сертификати, благодарение на които по време на пазаруването, между потребителя и интернет магазина се съставя криптирана връзка.
Това не може да гарантира 100% сигурност. Затова всеки един потребител следва да следи за тези неща, за да бъде сигурен, че няма да бъде подведен и измамен. Основните неща, които гарантират сигурността на онлайн магазините са:
Има много начини за разплащане, които можете да ползвате при пазаруването онлайн като по този начин може да изберете най-удобният за вас. Най-известните и употребявани в България са:
Не се гарантира, че всеки онлайн магазин ги използва и предлага. В някои сайтове може да се плаща само с един или няколко от възможните начини.
Пазаруването от интернет улеснява намирането на стоки и услуги и сравняването им с предлаганите в другите магазини без да се налага физическо присъствие в магазина. Закупената стока се доставя до указано от клиента място, което спестява транспортни разходи. Обикновено в онлайн магазините стоките са по-евтини от тези, които се предлагат в обичайните магазините, защото в интернет не се правят голяма част от обичайните разходи за наем, персонал и други съпътстващи обичайната дейност.
Платформа за изграждане на онлайн магазини е автоматизирана система, която изгражда пълноценен независим онлайн магазин.
По отношение на хостинга съществуват два вида платформи:
Качествените платформи дават възможност потребителя да избере и закупи собствен домейн който да бъде насочен към магазина, а така също и използване на електронна поща върху домейна на потребителя.